સામગ્રી: ડેફની કેરુઆના ગેલિઝિયાએ ભ્રષ્ટાચાર મામલે રિપોર્ટ લખ્યો હતો

મારી માતાએ વડા પ્રધાન બનવા માટે ચૂંટણી લડી રહેલા એક ઉમેદવાર વિશે ચૂંટણીના દિવસે કટાક્ષ કરતો બ્લૉગ લખ્યો હતો. ઉમેદવારના એક ટેકેદારે આ અંગે પોલીસમાં ફરિયાદ નોંધાવી દીધી. 

મધરાતે પોલીસને અમારા ઘરે મોકલવામાં આવી. તેમની પાસે સહી કરેલું ધરપકડ વૉરન્ટ હતું. 

મારી માતાનો ગુનો ફક્ત એટલો જ ગણી શકાય એવો હતો કે તેમણે ગેરકાયદેસર રીતે અભિવ્યક્તિ કરી હતી. 

હું દુનિયાના બીજે છેડે રહીને કામ કરી રહ્યો હતો. મારાં માતાએ મારા પિતાનો શર્ટ પહેર્યો હતો અને મધરાત્રે દોઢ વાગ્યે તેમને પોલીસ સ્ટેશનેથી છોડી દેવામાં આવ્યાં. તેનો વીડિયો પણ કેટલાક લોકોએ મને મોકલ્યો હતો.

થોડા કલાક પછી તેઓ ફરી ઑનલાઈન આવ્યાં અને તેમની સાથે થયેલા દુર્વ્યવહાર વિશે પોતાની વેબસાઇટમાં લખ્યું હતું. 

તેમાં નવા વડા પ્રધાનની અસલામતીની ભાવનાની વચ્ચે વચ્ચે મજાક પણ ઉડાવી હતી અને પોતાના દેખાવ વિશે પણ કેટલીક મજાક કરી હતી.  

તેમણે લખ્યું હતું, "હું તદ્દન અસ્તવ્યસ્ત છું તે માટે તમારી માફી માગું છું, પણ મધરાતે તમારા ઘરે કોઈ તમારી ધરપકડ કરવા આવી જાય ત્યારે... તમે વાળ ઓળવા બેસો, પાવડર કાઢીને છાંટો અને બ્લશર કરો અને સારાં વસ્ત્રો શોધવા બેસો એવું બધું તો ન થાય ને." 

હવે તે રાત્રે મારી માતાની ધરપકડ કરનારા અધિકારીને જ મારી માતાની હત્યાની તપાસ સોંપવામાં આવી છે. 

તમે આ વાંચ્યું કે નહીં?

આ તસવીર મેથ્યૂના નાનપણની છે કે જેમાં તેઓ તેમનાં માતા ડેફની સાથે જોવા મળી રહ્યા છે

મારી માતા ડેફની કેરુઆના ગેલિઝિયાની જે દિવસે હત્યા થઈ તે દિવસે તેઓ બૅન્કમાં પોતાનું ખાતું ફરી શરૂ કરાવવા ગયાં હતાં.

સરકારના એક પ્રધાનના કહેવાથી મારી માતાનું બૅન્ક એકાઉન્ટ સ્થગિત કરી દેવાયું હતું. 

મારી માતાની ઉંમર ત્યારે 53 વર્ષની હતી અને 30 વર્ષની તેમની પત્રકારત્વની કારકિર્દીમાં તેઓ ટોચ પર પહોંચ્યાં હતાં. 

તેમની કારની સીટ નીચે અડધો કિલો જેટલો ટીએનટી વિસ્ફોટક પદાર્થ ભરેલું ડિવાઇસ મૂકી દેવાયું અને રિમોટ કંટ્રોલથી કોઈએ ધડાકો કરી દીધો. 

સરકારના ટેકેદારોએ આ હત્યાની ખુલ્લેઆમ ઉજવણી કરી હતી. તુર્કીશ-આર્મેનિયન અખબારના તંત્રી રેન્ટ ડિન્કની હત્યા થઈ ત્યારે પણ આ જ રીતે ઉજવણી થઈ હતી તે ઘટના મને યાદ આવી ગઈ હતી. 

કેટલાકે એવી શંકા પણ વ્યક્ત કરી કે મેં જ હત્યાનું કાવતરું ઘડ્યું હતું. કેટલાક કહેતા હતા કે મારી માતાએ ખુશી ખુશી પોતાના જીવનને જોખમમાં મૂકી દીધું હતું....\nઅગાઉની સામગ્રીનો સારાંશ નીચે મુજબ કરી શકાય છે:
દર થોડા મહિને મારે મારી માતાની હત્યાની તપાસ કરી રહેલા અધિકારીની સાથે એક જ રૂમમાં બેસવું પડે છે. છ મહિના પહેલાં આ જ માણસ અમારા ઘરે આવ્યો હતો અને મારાં માતાની ધરપકડ કરીને લઈ ગયો હતો.